cyanic-selkie/wikianc huggingface dataset:
चन्द्रगुप्त विक्रमादित्य
साम्राज्य
साम्राज्य को शासन की सुविधा के लिये विभिन्न इकाइयों में विभाजित किया गया था। सम्राट् स्वयं राज्य का सर्वोच्च अधिकारी था। उसकी सहायता के लिये मंत्रिपरिषद् होती थी। राजा के बाद दूसरा उच्च अधिकारी युवराज होता था। मंत्री मंत्रिपरिषद् का मुख्य अधिकारी एवं अध्यक्ष था। चंद्रगुप्त द्वितीय के मंत्री शिखरस्वामी थे। इन्हें करमदांड अभिलेख में कुमारामात्य भी कहा है। इस संबंध में यह ज्ञातव्य है कि गुप्तकाल में युवराजों के साहाय्य के लिये स्वतंत्र परिषद् हुआ करती थी। वीरसेन शाब को 'अन्वयप्राप्तसचिव' कहा है। ये चंद्रगुप्त के सांधिविग्रहिक थे। किन्तु सेनाध्यक्ष संभवत: आम्रकार्दव थे। चंद्रगुप्त के समय के शासकीय विभागों के अध्यक्षों में (1) कुमारामात्याधिकरण (2) बलाधिकरण (3) रणभांडाधिकरण (4) दंडपाशाधिकरण (5) विनयशूर (6) महाप्रतीहार (7) तलवर (?) (8) महादंडनायक (9) विनयस्थितिस्थापक (10) भटाश्वपति और (11) उपरिक आदि मुख्य हैं।
शासन की सबसे बड़ी इकाई प्रांत था। प्रांतों के मुख्य अधिकारी उपरिक कहे जाते थे। तीरभुक्ति-उपरिक-अधिकरण के राज्यपाल महाराज गोविंदगुप्त थे। उनकी राजधानी वैशाली थी। शासन की प्रांतीय इकाई देश या भुक्ति कहलाती थी। प्रांतों का विभाजन अनेक प्रदेशों या विषयों में हुआ था। वैशाली के सर्वोच्च शासकीय अधिकारी का विभाग वैशाली-अधिष्ठान-अधिकरण कहलाता था। नगरां एवं ग्रामों के शासन के लिय अलग परिषद् होती थी। ग्रामशासन के लिये ग्रामिक, महत्तर एवं भोजक उत्तरदायी होते थे।
चंद्रगुप्त की राजधानी पाटलिपुत्र थी। किंतु परवर्ती कुंतलनरेशों के अभिलेखों में उसे पाटलिपुरवराधीश्वर एवं उज्जयिनीपुरवराधीश्वर दोनों कहा है। बहुत संभव है, कि शक रुद्रसिंह की पराजय के बाद चंद्रगुप्त ने हपने राज्य की दूसरी राजधानी उज्जयिनी बनाई हो। साहित्यग्रंथों में विक्रमादित्य को भी इन दोनों ही नगरों से संबद्ध किया गया है। उज्जयिनी विजय के बाद ही कभी मालव संवत्‌ विक्रमादित्य के नाम से संबद्ध होकर ' विक्रम संवत्‌' नाम से अभिहित होने लगा होगा। यों यह संवत्‌ 58 ई.पू. से ही आरम्भ हो गया प्रतीत होता है
चंद्रगुप्त के राज्यकाल में चीनी यात्री फाह्यान ने भारत का भ्रमण किया। फाह्यान (400-411 ई.) ने तत्कालीन सामाजिक एवं धार्मिक स्थिति तथा व्यवस्था का अत्यंत सजीव उल्लेख किया है। मध्यदेश का वर्णन करते हुए फाह्यान ने लिखा है कि लोग राजा की भूमि जोतते हैं और लगान के रूप में उपज का कुछ अंश राजा को देते हैं। और जब चाहते हैं तब उसकी भूमि को छोड़ देते हैं और जहाँ मन में आता है जाकर रहते हैं। राजा न प्राणदंड देता है और न शारीरिक दंड। अपराध की गुरुता या लघुता की दृष्टि में रखते हुए अर्थदंड दिया जाता है। बार बार राजद्रोह करनेवाले अपराधियों का दाहिना हाथ काट लिया जाता है। राज्याधिकारियों को नियत वेतन मिलता है। नीच चांडालों के अतिरिक्त न तो कोई जीवहिंसा करता है, न मदिरापान करता और न लहसुन-प्याज खाता है। पाटलिपुत्र में फाह्यान ने अशोक के समय के भव्य प्रासाद देखे। वे अत्यन्त सुन्दर थे और ऐसा लगता था जैसे मानवनिर्मित न हों। पाटलिपुत्र मध्यदेश का सबसे बड़ा नगर था। लोग धनी और उदार थे। अच्छे धार्मिक कार्य करने में एक दूसरे से स्पर्धा करते थे। देश में चोर डाकुओं का कोई भय नहीं था।
चंद्रगुप्त के काल की आर्थिक संपन्नता उसकी प्रचुर स्वर्णमुद्राओं से पुष्ट होती है। इसके अतिरिक्त उसने रजत एवं ताम्र मुद्राओं का प्रचलन भी किया। रजत एवं ताम्र मुद्राओं का प्रचलन संभवत: स्थानीय था, किंतु उसकी स्वर्णमुद्राएँ सार्वभौम प्रचनल के लिये थीं।
ग़ुलाम (फ़िल्म)
ग़ुलाम 1998 में बनी हिन्दी भाषा की नाट्य फिल्म है। इसका निर्देशन विक्रम भट्ट ने किया और मुख्य भूमिकाओं में आमिर ख़ान, रानी मुखर्जी और दीपक तिजोरी हैं। गुलाम का बॉक्स ऑफिस पर प्रदर्शन मध्यम रहा। इसका संगीत मशहूर रहा खासकर "आती क्या खंडाला" विशेष रूप से लोकप्रिय हुआ था।
संक्षेप
सिद्धार्थ (आमिर ख़ान) एक शौकिया मुक्केबाज है जो काम नहीं करता है और उसे दोस्तों के साथ घूमना पसंद हैं। वो और उसका बड़ा भाई जय (रजत कपूर) एक आपराधिक डॉन, रौनक सिंह उर्फ रोनी के लिए काम करते हैं। लोगों में डर पैदा करके रौनक इस क्षेत्र पर हावी है और आसपास के क्षेत्र पर शासन करता है। वह व्यापारियों को आतंकित करता है और हफ्ता मांगता है। एक बच्चे के रूप में सिद्धार्थ ने अपने पिता, एक स्वतंत्रता सेनानी को आदर्श माना था। उसने उन्हें पुराने परिचितों से मिलने के बाद शर्म में आत्महत्या करते हुए देखा।
सिद्धार्थ एक मोटरसाइकिल गिरोह की सदस्य, अलीशा (रानी मुखर्जी) और एक सामाजिक कार्यकर्ता हरि से मिलता है। फिल्म सिद्धार्थ के अलीशा के साथ रोमांस और उसके सुधार की कहानी बताती है। एकमात्र आदमी जो रौनक के खिलाफ बात करने का फैसला करता है वह है सिद्धार्थ की प्रेमिका, अलीशा का भाई हरि। जब रौनक को पता चलता है कि हरि उसके खिलाफ गवाही देने के लिए अदालत में जा रहा है तो वह उसे मार देता है। सिद्धार्थ इस अपराध का चश्मदीद गवाह होता है। सिद्धार्थ ने अपने और अपने भाई के जीवन को खतरे में डालकर कानूनी कार्यवाही शुरू करके रौनक को कैद कराने का फैसला करता है।
रोचक तथ्य
इस फिल्म में रानी मुखर्जी की आवाज अपनी नहीं बल्कि डबिंग कलाकार मोना घोष शेट्टी की है। निर्देशक को लगा था कि उनकी आवाज कर्कश है और उनके किरदार से मेल नहीं खाती।
बाबरपुर गाँव, खैरागढ़ (आगरा)
बाबरपुर खैरागढ़, आगरा, उत्तर प्रदेश स्थित एक गाँव है।
सिकन्दरापुर गाँव, मुंगेर (मुंगेर)
सिकन्दरापुर मुंगेर, मुंगेर, बिहार स्थित एक गाँव है।
कुदेसिया हिरदापुर
कुदेसिया हिरदापुर भारत के उत्तर प्रदेश राज्य के एटा जिले के अलीगंज प्रखण्ड का एक गाँव है।
ट्यूनीशिया में फ्रांसीसी निवासियों-सामान्य की सूची
List
(Dates in italics indicate de facto continuation of office)
सिर्मतपुर गाँव, मुंगेर (मुंगेर)
सिर्मतपुर मुंगेर, मुंगेर, बिहार स्थित एक गाँव है।
कुकरियान रतनपुर
कुकरियान रतनपुर भारत के उत्तर प्रदेश राज्य के एटा जिले के अलीगंज प्रखण्ड का एक गाँव है।
खगोलीय पार्श्व सूक्ष्मतरंगी विकिरण
खगोलशास्त्र में खगोलीय पार्श्व सूक्ष्मतरंगी विकिरण (ख॰पा॰सू॰वि॰, अंग्रेज़ी: cosmic microwave background radiation, कॉस्मिक माइक्रोवेव बैकग्राउंड रेडियेशन) उस विकिरण (रेडियेशन) को बोलते हैं जो पृथ्वी से देखे जा सकने वाले ब्रह्माण्ड में बराबर स्तर से हर और फैली हुई है। आम प्रकाश देखने वाली दूरबीन से आकाश में कुछ जगह वस्तुएँ (जैसे ग्रह, गैलेक्सियाँ, वग़ैराह) दिखाई देती हैं और अन्य जगहों पर अँधेरा। लेकिन सूक्ष्मतरंग (माइक्रोवेव) माप सकने वाले रेडिओ दूरबीन (रेडीओ टेलिस्कोप) से देखा जाए तो हर दिशा में एक हलकी सूक्ष्म्तरंगी लालिमा फैली हुई है। वैज्ञानिक मानते हैं के यह ख॰पा॰सू॰वि॰ बिग बैंग सिद्धांत का सबूत देता है। अरबों साल पहले, जब ब्रह्माण्ड पैदा हुआ था उसके फ़ौरन बाद उसका अकार आज के मुक़ाबले में बहुत छोटा था और उसमें खौलती हुई हाइड्रोजन की प्लाज़्मा गैस फैली हुई थी। उस गैस की उर्जा से जो फ़ोटोन (प्रकाश या सूक्ष्मतरंग के कण) पैदा हुए थे वे तब से ब्रह्माण्ड में इधर-उधर घूम रहे हैं और वही हम आज ख॰पा॰सू॰वि॰ के रूप में देखते हैं।
बडेअंतरमुडरायगढ मण्डल
बडेअंतरमुडरायगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
2022 महिला क्रिकेट विश्व कप
2022 आईसीसी महिला क्रिकेट विश्व कप महिला क्रिकेट विश्व कप का बारहवां संस्करण हैं और मार्च और अप्रैल 2022 के बीच न्यूजीलैंड में आयोजित किया जा रहा है। यह मूल रूप से 6 फरवरी से 7 मार्च 2021 के लिए निर्धारित किया गया था, लेकिन कोविड-19 महामारी के कारण एक वर्ष के लिए स्थगित कर दिया गया था। 15 दिसंबर 2020 को, आईसीसी ने पुष्टि की कि टूर्नामेंट 4 मार्च से 3 अप्रैल 2022 तक होगा।
न्यूजीलैंड को मेजबानी के किये स्वचालित रूप से चुना गया था। मूल रूप से, यह घोषणा की गई थी कि तीन और टीमें, 2017-20 आईसीसी महिला चैम्पियनशिप से क्वालीफाई करेंगी, लेकिन 2018 में इसे चार टीमों और मेज़बान टीम में बदल दिया गया। दस टीमों के क्वालीफायर की शीर्ष तीन टीमें महिला विश्व कप के इस संस्करण में भी खेलेंगी। हालांकि, 12 मई 2020 को, आईसीसी ने पुष्टि की कि कोविड-19 महामारी के कारण क्वालीफायर टूर्नामेंट को स्थगित कर दिया गया था। अगस्त 2020 में, आईसीसी ने पुष्टि की कि क्वालीफायर टूर्नामेंट 2021 में होगा।
मेज़बान स्थान
11 मार्च 2020 को, अंतर्राष्ट्रीय क्रिकेट परिषद (ICC) ने 2021 महिला विश्व कप के लिए स्थानों की घोषणा की। हैगली ओवल ने फाइनल की मेजबानी प्राप्त की। लीग चरण और सेमीफाइनल के लिए उपयोग किए जाने वाले पांच अन्य स्थान हैं: ईडन पार्क, सेडॉन पार्क, बे ओवल, यूनिवर्सिटी ओवल और बेसिन रिजर्व स्टेडियम हैं।
मैच संख्या
सेमीफाइनल और फाइनल सहित कुल 31 मैच खेले जाएंगे, जिसमें सभी मैचों का सीधा प्रसारण होगा। उद्घाटन मैच ईडन पार्क, ऑकलैंड में खेला जाएगा। दो सेमीफाइनल सीडन पार्क, हैमिल्टन और बे ओवल, तोरंगा में खेले जाएंगे, जिसमें फाइनल मैच हैगली ओवल, क्राइस्टचर्च में खेला जाएगा।
तंत्रिकाशोथ
किसी तंत्रिका के प्रदाह या विघटन को तंत्रिकाशोथ (Neuritis) कहते हैं।
तंत्रिकाशोथ एक तंत्रिका की अथवा अनेक तंत्रिकाओं की हा सकती है। एक तंत्रिका को अर्ति के कारणों में (1) चोट, (2) अर्बुद या सूजी हुई गिल्टी का दबाब, (3) सूत्रिकार्ति, जिसमें तंत्रिका आवरण भी शामल होता है, (4) जीवाणुविष, तथा (5) कट जाने पर विघटन इत्यादि होते हैं। ठंढ लगना (बेल्स पाल्सी Bells palse), जिसमें आधे चेहरे को लकवा मार जाता है) प्रवर्तक कारण है। कौन सी तंत्रिका में आर्ति है, इसके आधार पर लक्षण प्रकट होते हैं। इस व्याधि में तंत्रिकापथ पर जलन और छेदन की पीड़ा, दबाने से बढ़नेवाला दर्द आदि होते हैं।
बहुतंत्रिकाशोथ - इसके कारण हैं: (1) रासायनिक पदार्थ - शराब, संखिया, सीस, पारा, ईथर, बार्बिटोन आदि, (2) जीवाणु विष- डिपथीरिया, मोतीझरा, फ्लू, सुजाक, उपदंश, मलेरिया, कुष्ट, क्षय। आदि, (3) विटामिनहीनता- बेरी बेरी, (4) रोग- मधुमेह, गठिया, रक्ताल्पता, कैंसर तथा (5) तीव्रतंत्रिकाशोथ - अज्ञात विष या जीवाणु जन्य। यह रोग विशेषकर युवावस्था में होता है और ठंढ लगने से उभरता है।
लक्षण
रोग का आरंभ धीरे धीरे होता है। थकावट और पैरों में कमजोरी, चलने में लड़खड़ाहट, पैरों में दर्द, शून्यता, चुनचुननाहट, पोषणहीनता के चिह्न, पेशियों का संकुचन, पैर या कलाई का लकवा तथा मानसिक लक्षण प्रकट हो सकते हैं। रोगी अपाहिज हो जाता है। भिन्न कारणों से उत्पन्न तंत्रिकाशोथ के लक्षण भी भिन्न होते हैं। उदाहरण के लिये संखिया के विष के प्रभाव से पैरों की कमजोरी, सीस के विष के प्रभाव से अंगुलियों और कलाइयां का लकवा, मधुमेह में पैरों में दुर्बलता तथा पोषण व्रण, डिपथीरिया में कोमल तालु का लकवा, शराब के विषैले प्रभाव से पैरों का सुन्न होना, हाथ पैर की ऐंठन, हिलने डुलने में दर्द, स्पर्शवेदना आदि लक्षण होते हैं।
मैक्स मूलर
फ़्रीड्रिश मैक्स मूलर (Friedrich Max Müller; ०६ दिसम्बर १८२३ - २८ अक्टूबर १९००) एक जर्मनवासी था जो ब्रिटिश ईस्ट इण्डिया कम्पनी का कर्मचारी था। वह एक जर्मन भाषाविद, वेद तथा प्राच्य विद्या विशारद था। । जन्म से जर्मन होने के बावजूद उसने अपना अधिकांश जीवन इंग्लैण्ड में बिताया और वहीं अध्ययन भी किया। वह पाश्चात्य शैक्षणिक भारतविद्या तथा तुलनात्मक धर्मशास्त्र का संस्थापक था।
जीवनी
6 दिसंबर 1823 को मैक्स मूलर का जन्म जर्मनी के देसो नामक शहर में हुआ था। उसके पिता विल्हेम मूलर जाने-माने कवि थे। मैक्स मूलर जब 4 साल का हुआ तो उसके पिता का निधन हो गया। 6 साल की उम्र में मैक्स मूलर ने जर्मनी के एक ग्रामर स्कूल में शिक्षा लेनी शुरू की। 1843 में उच्च शिक्षा की डिग्री हासिल की। इसके बाद से ही मैक्स मूलर, संस्कृत, ग्रीक, लैटिन, अरबी और फारसी जैसी प्राचीन भाषाओं की ओर रुचि दिखाने लगा।
1846 में मैक्स मूलर इंग्लैंड पहुंच गया और संस्कृत पर अनुस्न्धान के साथ-साथ ऋग्वेद का अनुवाद करने लगा। यहां बुन्सेन और प्रो. एच.एच. विल्सन ने ऋग्वेद के अनुवाद में मैक्स मूलर की बहुत सहायता की। 1848 में ऑक्सफोर्ड विश्वविद्यालय में ऋग्वेद का मुद्रण शुरू हुआ और मैक्स मूलर ने इसी स्थान को अपना घर बना लिया। 1850 में मैक्स मूलर को ऑक्सफोर्ड विश्वविद्यालय में आधुनिक यूरोपी भाषा के प्रोफेसर की नौकरी मिल गई।
भाषाशास्त्र में विशेषज्ञता
ऑक्सफोर्ड विश्वविद्यालय में रहते हुए मैक्स मूलर ने कई लेख लिखे, जिन्हें बाद में ‘चिप्स फ्रॉम ए जर्मन वर्कशाप’ शीर्षक से संग्रह रूप में प्रकाशित किया गया। 1859 में मैक्स मूलर ने ‘हिस्ट्री आफ एंशेंट संस्कृत लिटरेचर’ प्रकाशित की। मैक्स मूलर चाहता था कि ऑक्सफोर्ड में उसे संस्कृत विभाग का आचार्य बनाया जाए, लेकिन पद रिक्त होने के बाद भी मैक्स मूलर को नहीं चुना गया। वजह थी कि मैक्स मूलर विदेशी था। इस घटना से मैक्स मूलर को काफी गहरा झटका लगा। हालांकि, 1868 में मैक्स मूलर को भाषाशास्त्र का आचार्य बना दिया गया।
ग्रामोफोन और मैक्स मूलर
थॉमस एल्वा एडिसन अपने ग्रामोफोन का आविष्कार कर चुके थे और और यह गलत जानकारी कुछ लोगों ने प्रचलित कर दी है कि उन्होंने अपने कुछ शब्दों के चुनाव की जिम्मेदारी मैक्समूलर को सौंपी थी।  इस जानकारी के अनुसार ये शब्द ऋग्वेद से लिए गए थे और फोनोग्राफ में रिकॉर्ड होने वाले पहले शब्द थे।  सच्चाई ये है कि फोनोग्राफ  में सुना गया पहला वाक्य था-मेरी हैड ए लिटिल लैम्ब।
मैक्स मूलर का सर्वाधिक महत्वपूर्ण कार्य 51 जिल्दों में ‘सैक्रेड बुक्स ऑफ़ दि ईस्ट’ (पूर्व के धार्मिक-पवित्र-ग्रंथ) का संपादन रहा है। यह कार्य 1875 में शुरू किया गया था, लेकिन तीन जिल्दों के अलावा सारा कार्य मैक्स मूलर के जीवनकाल में ही प्रकाशित हो चुका था। मैक्स मूलर ने ‘भारतीय दर्शन’ पर भी रचनाएं की थीं। अंतिम दिनों वह बौद्ध दर्शन में अधिक रुचि रखने लगा था। 28 अक्टूबर 1900 को ऑक्सफोर्ड में ही मैक्स मूलर का निधन हुआ।
हिन्दू धर्म का शुभचिन्तक या शत्रु?
फ्रेडरिक मैक्समूलर एक ऐसा नाम है जिसे ब्रिटिश शासनकाल में ब्रिटिश राजनीतिज्ञों, प्रशासकों और कूटनीतिज्ञों ने एक सदी (१८४६-१९४७) तक लगातार हिन्दुओं का एक अभिन्न मित्र और वेदों के महान विद्वान के रूप में प्रस्तुत किया ! परन्तु क्या यह सत्य है
अंग्रेज शासक लगातार यही प्रचार करते रहे कि मैक्समूलर तो वेदों का महान विद्वान और हिन्दू धर्म तथा हिन्दुओं का शुभचिंतक है ! अंग्रेज अपने इस कथन की पुष्टि इस बात से करते हैं कि उसने ऑक्सफोर्ड यूनिवर्सिटी में १८४६ से १९०० तक वेदों और हिन्दू धर्मशास्त्रों पर एक विशाल साहित्य स्वंय लिखा तथा अपने जैसे सहयोगी लेखकों द्वारा लिखवाकर उसे स्वयं संपादित किया !
अब यह समझना अत्यंत आवश्यक है कि क्या मैक्समूलर वास्तव में वेदों और हिन्दू धर्म शास्त्रों का प्रशंसक और भारत का मित्र था ? क्या वह वेदों, उपनिषदों, दर्शनों आदि के उदात्त, प्रेरणादायक और आध्यात्मिक चिंतन से प्रभावित था, और उन्हें वह अंग्रेजी माध्यम से विश्वभर में फैलाना चाहता था ? क्या वह भारतीय धर्मशास्त्रों का जिज्ञासु था ? क्या उसने ऋग्वेद का भाष्य भारतीय प्राचीन या स्कीय-पाणिनीय पद्धति के अनुसार किया था ? उसने सायण-भाष्य को ही आधार क्यों माना ? क्या उसने सायण के सभी मापदण्डों को अपनाया ? यदि नहीं, तो क्यो ? आखिर उसे वेदों में क्या मिला ?
!
(2 Feb. 1835 Proc. On education).
(२ फरवरी १८३५, प्रोसी, शिक्षा)
”उसने सच्चाई से स्वीकारा भी कि भारत में अंग्रेजी माध्यम के स्कूलों की स्थापना का उद्‌देश्य वास्तव में, ऊँची जातियों के हिन्दुओं को ईसाईयत में धर्मान्तरित करने का था और ऐसा ही उसने कलकत्ता से, १२ अक्टूबर १८३६ को, अपने पिता को एक पत्र में लिखा भी थाः
(Life and Letters of Lord Macaulay. Pp. 329-30; Bharti, pp. 46-47).
अर्थात्‌ ”हमारे अंग्रेजी स्कूल आश्चर्यजनक गति से बढ़ हे हैं ! निसंदेह कुछ जगहों पर ऐसा होना मुश्किल हो रहा है, कुछ जगहों पर हमें उन सबकों शिक्षा दे पाना असंभव हो रहा है जो कि ऐसा चाहते हैं ! हुगली शहर में चौदह सौं लड़के अंग्रेजी सीख रहे हैं ! इस शिक्षा का हिन्दुओं पर आश्चर्यजनक प्रभाव पड़ रहा है ! कोई भी हिन्दू जिसने अंग्रेजी माध्यम से शिक्षा प्राप्त कर ली है, वह निष्ठापूर्वक हिन्दू धर्म से जुड़ा हुआ नहीं रहता है ! कुछ एक, औपचारिकता के रूप में, नाम मात्र को हिन्दू धर्म से जुड़े दिखाई देते हैं, लेकिन अनेक स्वयं को ‘शुद्ध देववादी’ कहते हैं तथा कुछ ईसाईमत अपना लेते हैं ! यह मेरा पूरा विश्वास है यदि हमारी शिक्षा की योजनाएँ चलती रहीं तो तीस साल बाद बंगाल के सम्भ्रान्त परिवारों में एक भी मूर्तिपूजक नहीं रहेगा और ऐसा किसी प्रकार के प्रचार एवं धर्मान्तरण किए बगैर हो सकेगा ! किसी धार्मिक आजादी में न्यूनतम हस्तक्षेप न करते हुए ऐसा हो सकेगा ! ऐसा स्वाभाविक ज्ञान देने की प्रक्रिया द्वारा हो जाएगा ! मैं हृदय से उस योजना के परिणामों से प्रसन्न हूँ !” आपका अत्यन्त प्रिय टी.बी. मैकॉले
(लार्ड मैकॉले की जीवनी और पत्र, पृ. ३२९; भारती पृ. ४६-४७)
मैकॉले के विचारों की पुष्टि करते हुए ”पादरी क्लिफोर्ड ने ईमानदारी से यह स्वीकारा है
“Every Christian missionary will claim that the mission school in India has a definite purpose. He may be specific and say that the funcgtion of mission schools in India is to lead boys and girls to lesus Christ.”
(Christianity in a Changing India, 147).
“Macaulay, and I had a long conversation with him on the teaching necessary for the young men who are sent out to India. He is very clear headed, and extraordinarily went back to Oxford a sadder, and I hope, a wiser man.” (LLMM, Vol. 1, p. 162; Bharti, pp. 35-36).
इस बार मैं लंदन में मैकाले से मिला और उसके साथ मेरी भारत भेजे जाने वाले नौजवानों को क्या सिखाकर भेजा जाए, इस विषय पर लम्बी बातचीत हुई । निश्चित ही उसके विचार एकदम स्पष्ट हैं और वह असाधारण रूप से वाक्‌पटु व्यक्ति है | मैं और अधिक दुःखी होकर ऑक्सफोर्ड वापिस लौटा, किन्तु शायद, अधिक समझदार मनुष्य बनकर”
(जी.प.खं. १, पृ. १६२)
मूलर के जीवनी लेखक नीरद चौधरी का मत है कि ‘इस भेंट के बाद उसने मध्यम मार्ग अपनाया’, (वही. पृ. १३४), या यह कहिए कि उसने एक बहुरुपिया जैसा खेल खेला जिससे कि ब्रिटिशों के राजनैतिक उद्‌देश्यों की भी पूर्ति होती रह और भारतीयों को भी शब्द जाल में बहकाए रखा ? मैक्समूलर एक अर्न्तमुखी व्यक्ति था जिसने ऋग्वेद के भाष्य करने के पीछे अपने सच्चे मनोभावों और उद्‌देश्यों को अपने जीवन भर कभी भी सार्वजनिक रूप से उजागर नहीं किया ! मगर अपने हृदय की भावनाओं को १५ दिसम्बर १८६६ को केवल अपनी पत्नी को लिखे पत्र में अवश्य व्यक्त किया ! उसके ये मनोभाव एवं उद्‌देश्य आम जनता को तभी पता चल सके जब उसके निधन के बाद, १९०२ में उसकी पत्नी जोर्जिना मैक्समूलर ने उसकी जीवनी व पत्रों को सम्पादित कर दो खण्डों में एक दूसरी जीवनी प्रकाशित की ! यदि श्रीमती जोर्जिना उसे अप्रकाशित पत्रों को प्रकाशित न करती तो विश्व उस छद्‌मवेशी व्यक्ति के असली चेहरे को आज तक भी नहीं जान पाता
“I hope I shall finish that work, and I feel convinced, though I shall not live to see it, that this edition of mine and the translation of the Veda will hereafter tell to a great extent on the fate of India, and on the growth of millions of souls in that country. It is the root of their religion, and to show them what that root is, I feel sure, is the only way of uprooting all that has sprung up from it during the last three thousand years.”
(LLMM. Vol, 1, p. 328).
३२८)
स्कन्दगुप्त
स्कन्दगुप्त(455-467) प्राचीन भारत में तीसरी से पाँचवीं सदी तक शासन करने वाले गुप्त राजवंश के सातवें राजा थे। इनकी राजधानी पाटलिपुत्र थी जो वर्तमान समय में पटना के रूप में बिहार की राजधानी है। हूणों ने गुप्त साम्राज्य पर धावा बोला। परंतु स्कन्दगुप्त ने उनका सफल प्रतिरोध कर उन्हें खदेड़ दिया। हूणों के अतिरिक्त उसने पुष्यमित्रों को भी विभिन्न संघर्षों में पराजित किया। सकंदगुप्त ने 466 ईसवी में हूणों को पराजित किया था। यह गुप्त वंश का अंतिम प्रतापी सम्राट था।
शासन नीति
यद्यपि स्कन्दगुप्त का शासन काल महान संक्रान्ति का युग रहा था और उसे दीर्घकाल तक उन संकटों से जूझना पड़ा| हमे ज्ञात होता है कि अपने सिंहासनारोहण के शीघ्रबाद उसने योग्य प्रान्तपतियो को नियुक्त कि जुनागढ अभिलेख से पता चलता है कि सौराष्ट्र प्रांत का शासक चुनने के लिए अनेक दिन रात उसने चिंता में बिताई अन्त में पर्न दत्त को वहाँ का गोप्ता नियुक्त किया तब उसके हृदय को शान्ति मिली एक लेखक लिखता है कि उशने शासन काल में न तो कोइ विद्रोह हुआ न कोइ बेघर हुआ।
सुदर्शन झील का निर्माण - स्कन्दगुप्त के शासन काल की सबसे मह्त्वपूर्ण घटना सुदर्शन झील के बांध को बनवाना था इस झील का इतिहास बहुत पुराना है सर्वप्रथम चन्द्रगुप्त ने एअक पर्वर्ति नदी के जल को रोककर इस झील का निर्मान लोकहित केद्रिस्ति से बनवाया बाद में सम्राट अशोक ने सिच्हाइ के लिये उसमे से नहर निकालि एअक बार १५० ई. में बान्ध टूट गया। तब रुद्रदामन ने ब्यक्तिगत कोश से उसका जिर्णोद्धार करवाया था। ४५६ ई. में उस झील का बांध फिर टूट गया जिससे सौराष्ट्र के लोगो कष्ट का सामना करना पड़ा । तब स्कन्दगुप्त ने अपने कोश से अपार धन राशि व्यय कर पुनः निर्माण करवाया इस निर्माण के साथ उसने उसी जगह विष्णुजी का एक मन्दिर बनवाया दुर्भाग्य से वह झील तथा मन्दिर वर्तमान में अवस्थित नहीं है। स्कन्दगुप्त सिंचाई के साधनों का पूरा ख्याल रखता था। स्कन्दगुप्त एक महान राजा था।
धर्म
स्कन्दगुप्त वैष्णव धर्म का था परन्तु अपने पुर्वजो की भाति उसने भी धार्मिक क्षेत्र उदारता तथा सहिविस्नुता कि नीति का पालन किया वह जॅन तिर्थकरो कि पाच पासान प्रतिमाओ का निर्मान करवाया था और वह सुर्य मन्दिर में दीपक जलाने के लिये अत्यधिक धन दान में दिया था।
साहित्य में स्कंदगुप्त
यह हिंदी साहित्य के प्रसिद्ध साहित्यकार जयशंकर प्रसाद द्वारा रचित नाटक 'स्कंदगुप्त' का नायक है। यह एक स्वाभिमानी, नीतिज्ञ, देशप्रेमी, वीर और स्त्रियों के सम्मान की रक्षा करने वाला शासक है।
हज़रत निज़ामुद्दीन
हजरत निज़ामुद्दीन (حضرت خواجة نظام الدّین اولیا) (1325-1236) चिश्ती घराने के चौथे संत थे। इस सूफी संत ने वैराग्य और सहनशीलता की मिसाल पेश की, कहा जाता है इस प्रकार ये सभी धर्मों के लोगों में लोकप्रिय बन गए। हजरत साहब ने 92 वर्ष की आयु में प्राण त्यागे और उसी वर्ष उनके मकबरे का निर्माण आरंभ हो गया, किंतु इसका नवीनीकरण 1562 तक होता रहा। दक्षिणी दिल्ली में स्थित हजरत निज़ामुद्दीन औलिया का मकबरा सूफी काल की एक पवित्र दरगाह है।
जीवनी
हज़रत ख्वाज़ा निज़ामुद्दीन औलिया का जन्म १२३८ में उत्तरप्रदेश के बदायूँ जिले में हुआ था। ये पाँच वर्ष की उम्र में अपने पिता, अहमद बदायनी, की मॄत्यु के बाद अपनी माता, बीबी ज़ुलेखा के साथ दिल्ली में आए। इनकी जीवनी का उल्लेख आइन-ए-अकबरी, एक १६वीं शताब्दी के लिखित प्रमाण में अंकित है, जो कि मुगल सम्राट अकबर के एक नवरत्न मंत्री ने लिखा था. १२६९ में जब निज़ामुद्दीन २० वर्ष के थे, वह अजोधर (जिसे आजकल पाकपट्टन शरीफ, जो कि पाकिस्तान में स्थित है) पहुँचे और सूफी संत फरीद्दुद्दीन गंज-इ-शक्कर के शिष्य बन गये, जिन्हें सामान्यतः बाबा फरीद के नाम से जाना जाता था। निज़ामुद्दीन ने अजोधन को अपना निवास स्थान तो नहीं बनाया पर वहाँ पर अपनी आध्यात्मिक पढाई जारी रखी, साथ ही साथ उन्होंने दिल्ली में सूफी अभ्यास जारी रखा। वह हर वर्ष रमज़ान के महीने में बाबा फरीद के साथ अजोधन में अपना समय बिताते थे। इनके अजोधन के तीसरे दौरे में बाबा फरीद ने इन्हें अपना उत्तराधिकारी नियुक्त किया, वहाँ से वापसी के साथ ही उन्हें बाबा फरीद के देहान्त की खबर मिली। निज़ामुद्दीन, दिल्ली के पास, ग़यासपुर में बसने से पहले दिल्ली के विभिन्न इलाकों में रहे। ग़यासपुर, दिल्ली के पास, शहर के शोर शराबे और भीड़-भड़क्के से दूर स्थित था। उन्होंने यहाँ अपना एक “खंकाह” बनाया, जहाँ पर विभिन्न समुदाय के लोगों को खाना खिलाया जाता था, “खंकाह” एक ऐसी जगह बन गयी थी जहाँ सभी तरह के लोग चाहे अमीर हों या गरीब, की भीड़ जमा रहती थी।
इनके बहुत से शिष्यों को आध्यात्मिक ऊँचाई की प्राप्त हुई, जिनमें ’ शेख नसीरुद्दीन मोहम्मद चिराग़-ए-दिल्ली” , “अमीर खुसरो”, जो कि विख्यात विद्या ख्याल/संगीतकार और दिल्ली सलतनत के शाही कवि के नाम से प्रसिद्ध थे।
इनकी मृत्यु ३ अप्रेल १३२५ को हुई। इनकी दरगाह, हजरत निज़ामुद्दीन दरगाह दिल्ली में स्थित है। ,
उर्स
इनका उर्स (परिवाण दिवस) दरगाह पर मनाया जाता है। यह रबी-उल-आखिर की सत्रहवीं तारीख को (हिजरी अनुसार) वार्षिक मनाया जाता है। साथ ही हज़रत अमीर खुसरो का उर्स शव्वाल की अट्ठारहवीं तिथि को होता है।
दरगाह
दरगाह में संगमरमर पत्थर से बना एक छोटा वर्गाकार कक्ष है, इसके संगमरमरी गुंबद पर काले रंग की लकीरें हैं। मकबरा चारों ओर से मदर ऑफ पर्ल केनॉपी और मेहराबों से घिरा है, जो झिलमिलाती चादरों से ढकी रहती हैं। यह इस्लामिक वास्तुकला का एक विशुद्ध उदाहरण है। दरगाह में प्रवेश करते समय सिर और कंधे ढके रखना अनिवार्य है। धार्मिक गात और संगीत इबादत की सूफी परंपरा का अटूट हिस्सा हैं। दरगाह में जाने के लिए सायंकाल 5 से 7 बजे के बीच का समय सर्वश्रेष्ठ है, विशेषकर वीरवार को, मुस्लिम अवकाशों और त्यौहार के दिनों में यहां भीड़ रहती है। इन अवसरों पर कव्वाल अपने गायन से श्रद्धालुओं को धार्मिक उन्माद से भर देते हैं। यह दरगाह निज़ामुद्दीन रेलवे स्टेशन के नजदीक मथुरा रोड से थोड़ी दूरी पर स्थित है। यहां दुकानों पर फूल, लोबान, टोपियां आदि मिल जाती हैं।
अमीर खुसरो
अमीर खुसरो, हज़रत निजामुद्दीन के सबसे प्रसिद्ध शिष्य थे, जिनका प्रथम उर्दू शायर तथा उत्तर भारत में प्रचलित शास्त्रीय संगीत की एक विधा ख्याल के जनक के रूप में सम्मान किया जाता है। खुसरो का लाल पत्थर से बना मकबरा उनके गुरु के मकबरे के सामने ही स्थित है। इसलिए हजरत निज़ामुद्दीन और अमीर खुसरो की बरसी पर दरगाह में दो सर्वाधिक महत्वपूर्ण उर्स (मेले) आयोजित किए जाते हैं।
कुजेन्द्री
कुजेन्द्री (Kujendri) भारत के ओड़िशा राज्य के रायगड़ा ज़िले में स्थित एक गाँव है।
सीतलपुर गाँव, मुंगेर (मुंगेर)
सीतलपुर मुंगेर, मुंगेर, बिहार स्थित एक गाँव है।
कुढ़ा
कुढ़ा भारत के उत्तर प्रदेश राज्य के एटा जिले के अलीगंज प्रखण्ड का एक गाँव है।
राजशाही जिला
राजशाही जिला (রাজশাহী জেলা) बांग्लादेश के उत्तर अंचल के राजशाही विभाग का एक प्रशासनिक अंचल है।
विल्किनसन सूक्ष्मतरंग शोधयान
विल्किनसन सूक्ष्मतरंग शोधयान (अंग्रेज़ी: Wilkinson Microwave Anisotropy Probe, विल्किनसन माइक्रोवेव आइनाइसोट्रोपी प्रोब), जिसे WMAP भी कहा जाता है, एक अंतरिक्ष शोध यान है जो अंतरिक्ष में जगह-जगह झाँककर बिग बैंग धमाके से उत्पन्न हुए सूक्ष्मतरंगी विकिरण (माइक्रोवेव रेडियेशन) को मापता है।
स्वामी चिन्मयानंद
स्वामी चिन्मयानन्द (8 मई 1916 - 3 अगस्त 1993) हिन्दू धर्म और संस्कृति के मूलभूत सिद्धान्त वेदान्त दर्शन के एक महान प्रवक्ता थे। उन्होंने सारे भारत में भ्रमण करते हुए देखा कि देश में धर्म संबंधी अनेक भ्रांतियां फैली हैं। उनका निवारण कर शुद्ध धर्म की स्थापना करने के लिए उन्होंने गीता ज्ञान-यज्ञ प्रारम्भ किया और 1953 ई में चिन्मय मिशन की स्थापना की।
स्वामी जी के प्रवचन बड़े ही तर्कसंगत और प्रेरणादायी होते थे। उनको सुनने के लिए हजारों लोग आने लगे। उन्होंने सैकड़ों संन्यासी और ब्रह्मचारी प्रशिक्षित किये। हजारों स्वाध्याय मंडल स्थापित किये। बहुत से सामाजिक सेवा के कार्य प्रारम्भ किये, जैसे विद्यालय, अस्पताल आदि। स्वामी जी ने उपनिषद्, गीता और आदि शंकराचार्य के 35 से अधिक ग्रंथों पर व्याख्यायें लिखीं। गीता पर लिखा उनका भाष्य सर्वोत्तम माना जाता है।
आरम्भिक जीवन
स्वामी चिन्मयानन्द जी का जन्म 8 मई 1916 को दक्षिण भारत के केरल प्रान्त में एक संभ्रांत परिवार में हुआ था। उनके बचपन का नाम बालकृष्ण था। उनके पिता न्याय विभाग में एक न्यायाधीश थे। उनकी प्रारम्भिक शिक्षा पाँच वर्ष की आयु में स्थानीय विद्यालय श्री राम वर्मा ब्याज स्कूल में हुई। उनकी मुख्य भाषा अंग्रेजी थी उनकी बुद्धि तीव्र थी और पढ़ने मे होशियार थे। उनकी गिनती आदर्श छात्रों मे थी।
स्कूल की पढ़ाई के बाद बालन ने महाराजा कालेज में प्रवेश लिया। वहाँ भी उनकी पढ़ाई सफलतापूर्वक चली। उस समय एक गरीब बालक शंकर नारायण उनका मित्र बना। वे कालेज में विज्ञान के छात्र थे। जीव विज्ञान, वनस्पति विज्ञान और रसायन शास्त्र उनके विषय थे। यहाँ इण्टर पास कर लेने पर उनके पिता का स्थानान्तरण त्रिचूर के लिए हो गया यहाँ उन्होंने विज्ञान के विषय छोड़ कर कला के विषय ले लिये। इस पढ़ाई में भी उनका अधिक मन नहीं लग रहा था। पिता ने उनके लिए ट्यूशन भी लगाया, किन्तु वह भी कारगर नहीं हुआ। यद्यपि वहाँ से उन्होंने बी. ए पास कर लिया। किन्तु मद्रास विश्व विद्यालय नें उन्हें एम. ए में प्रवेश नहीं दिया। इसलिए उन्हें लखनऊ विश्व विद्यालय जाना पड़ा।
स्नातकोत्तर
लखनऊ विश्वविद्यालय में बालकृष्ण को एम. ए करने की तथा साथ ही एल. एल.बी की परीक्षा पास करने की स्वीकृति मिल गयी। वहाँ उन्होंने सन 1940 में प्रवेश लिया। अंग्रेजी साहित्य पढ़ने में उन्होंने अपनी रुचि पाई। उसी को पढ़ने में उनका अधिक समय जाता था।
लखनऊ विश्वविद्यालय की पढ़ाई समाप्त करने के बाद बालकृष्ण ने पत्रकारिता का कार्य प्रारम्भ किया। उनके लेख '''मि. ट्रैम्प''' के छद्म नाम से प्रकाशित हुए। इन लेखों मे समाज के गरीब और उपेक्षित व्यक्तियों का चित्रण था। एक तरह से ये उस समय के सरकार और धनी पुरुषों का उपहास था।
रुझान
सन् 1948 में बालकृष्ण ऋषिकेश पहुँचे। वे देखना चाहते थे कि भारत के सन्त महात्मा कितने उपयोगी अनुपयोगी है। वहाँ पहुंचने पर उन्हें स्वामी शिवानन्द की जानकारी हुई। वे दक्षिण के रहने वाले थे और उनकी भाषा अंग्रेजी थी। इस कारण बालकृष्ण उनके ही आश्रम में जा पहुँचे। वहाँ वे स्वामी जी की स्वीकृति से अन्य आश्रमवासियों के साथ रहने लगे। यद्यपि वे उस समय किसी धार्मिक कृत्य में विश्वास नही रखते थे, किन्तु श्रद्धालु पुरुष की भांति आश्रमवासियों का अनुकरण करते हुए रहने लगे। वे प्रात: काल गंगा जी में स्नान करते, सायंकाल प्रार्थना में सम्मिलित होते और आश्रम के काम भी करते।
दीक्षा
इसी समय वे स्वामी शिवानन्द जी से प्रभावित हुए और उनसे संन्यास की दीक्षा ले ली। अब उनका नाम स्वामी चिन्मयानन्द हो गया। वे अपने गुरु से मार्ग - दर्शन पुस्तकालय की एक - एक पुस्तक लेकर अध्ययन करने लगे। दिन भर पढ़ने के लिए पर्याप्त समय रहता। उन दिनों आश्रम में बिजली नहीं थी। इसलिए रात के समय पढ़ने की सुविधा नही थी। स्वामी जी उस समय दिन भर पढ़े हुए विषयों का चिन्तन करते थे। कुछ दिनों बाद उनका अध्ययन गहन हो गया और वे बड़े गम्भीर चिन्तन में व्यस्त रहने लगे।
उनकी यह स्थिति देखकर स्वामी शिवानन्द जी ने उन्हें स्वामी तपोवन जी के पास उपनिषदों का अध्ययन करने के लिए भेज दिया। उन दिनों स्वामी तपोवन महाराज उत्तरकाशी में वाश करते थे। उनके पास रहकर लगभग 8 वर्ष उन्होंने वेदान्त अध्ययन किया। तपोवन जी को कोई जल्दी नहीं थी। वे एक घण्टे नित्य पढ़ाते थे। शेष समय शिष्य मनन - चिन्तन में व्यतीत करता था। यह अध्ययन बौद्धिक तो था ही, किन्तु व्यावहारिक भी था। स्वामी जी को अपनी गुरु के शिक्षा अनुसार संयमी, विरक्त और शान्त रहने का अभ्यास करना होता था। इसके परिणामस्वरूप, स्वामी जी का स्वभाव बिल्कुल बदल गया। जीवन और जगत् के प्रति उनकी धारणा बदल गई।
देहान्त
स्वामी चिन्मयानन्द जी ने अपना भौतिक शरीर 3 अगस्त 1993 ई. को अमेरिका के सेन डियागो नगर में त्याग दिया।
लोक सेवा
अध्ययन समाप्त करने के बाद स्वामी जी के मन मे लोक सेवा करने का विचार प्रबल होने लगा। तपोवन जी से स्वीकृति पाकर वे दक्षिण भारत की ओर चले और पूना पहुँचे। वहाँ उन्होंने अपना प्रथम ज्ञान यज्ञ किया। यह एक प्रकार का नया प्रयोग था। प्रारम्भ में श्रोताओं की संख्या चार या छह ही था। वह धीरे धीरे बढ़ने लगी। लगभग एक महीने के ज्ञान यज्ञ के बाद वे मद्रास चले गये और वहाँ दूसरा ज्ञान यज्ञ प्रारम्भ किया। इन यज्ञों में स्वामी जी स्वयं प्रचार करते थे और स्वयं यज्ञ करते थे। कुछ समय बाद ही उनके सहायक तैयार हुए और फिर उसने एक संस्था का रूप ले लिया। धीरे - धीरे उनके प्रवचनों की माँग बढ़ने लगी। स्वामी जी ने भी ज्ञान - यज्ञ का समय एक महीने से घटाकर पंद्रह दिन या फिर और फिर दस दिन या सात दिन कर दिया।
पहले ये ज्ञान-यज्ञ भारत के बड़े शहरों में हुए, फिर छोटे शहरों में। कुछ समय बाद स्वामी जी विदेश भी जाने लगे.अब इन यज्ञों की इतनी अधिक माँग हुई कि उसे एक व्यक्ति द्वारा पूरा करना असम्भव हो गया। इसलिए स्वामी जी ने बम्बई सान्दीपनी की स्थापना की और ब्रह्मचारियों को प्रशिक्षित करना प्रारम्भ किया। दो तिन वर्ष पढ़ने के बाद ब्रह्मचारी छोटे यज्ञ करने लगे, स्वाध्याय मंडल चलाने लगे और अनेक प्रकार के सेवा कार्य करने लगे।
दबंग 3
दबंग 3 एक भारतीय हिंदी - भाषा एक्शन फिल्म है प्रभु देवा द्वारा निर्देशित है।.
स्वामी चिन्मयानंद
लोक सेवा
इस समय देश में 175 केन्द्र और विदेशों में लगभग 40 केन्द्र कार्य कर रहे है। इन केन्द्रों पर लगभग 150 स्वामी एवं ब्रह्मचारी कार्य में लगे है। यह संख्या हर वर्ष बढ़ रही है।
दबंग 3
कहानी
एक वीर गाथा के साथ फिर से शुरू करते हुए, कहानी दबंग 2 से भ्रष्ट अभी तक बहुत प्यार करने वाले पुलिस वाले, एएसपी चुलबुल पांडे (सलमान खान) से आगे बढ़ती है, एक शादी में लूट को रोकती है, और गुंडों और उनके नेता गुल्लू, काले और की पिटाई करती है नीला।  गुल्लू तब एक शादी के बैंड ट्रम्पेटर के रूप में अपनी पूर्व अंशकालिक नौकरी पर लौटने के लिए सहमत होता है, और चुलबुल को अपनी पत्नी रज्जो (सोनाक्षी सिन्हा), भाई माखनचंद "माखी" पांडे (अरबाज़ खान) की रोजमर्रा की ज़िंदगी से निपटते हुए देखा जाता है, एक पुलिस भी।  अधिकारी, और उनका बेटा, जबकि उनके पिता प्रजापति पांडे (प्रमोद खन्ना) रज्जो के साथ घर पर रहते हैं।  माखी अधिकांश समय एक भव्य जीवन शैली का आनंद लेते हुए दिखाई देते हैं।  एक भाग्यहीन दिन, एक निराश लड़की, शायद घायल हो गई, कहीं से भागने के बाद मक्की के स्टेशन पर जल्दी में आती है, और मदद मांगती है;  मक्की, अपने कैदियों को दंडित करने की उम्मीद करता है, जिसने उसे और अन्य लड़कियों को बेचने की कोशिश की, चुलबुल में शामिल हो गया, और हाथापाई के बाद, भाइयों ने एक वेश्या रैकेट चलाने वाली चिंटी वालिया (डॉली बिंद्रा) को गिरफ्तार किया।
पुलिस थाने में चिंटी के बयान को कबूल करने की कोशिश करते हुए, चुलबुल ने एक वकील और कुछ गुंडों को छोड़ दिया, जो चिंटी को रिहा करने के लिए आए थे, लेकिन वह अदालत के आदेश को फाड़ देता है, और हताशा में, गुंडों का नेता अपना वीडियो रखता है चुलबुल स्क्रीन पर भी मुस्कुराता हुआ आगे बढ़ रहा था।  मिनटों बाद, नेता चुलबुल को देखने वाले बाली सिंह (सुदीप) को वीडियो कॉल दिखाता है, जो बाली को देखने के लिए वापस फोन कैमरे में देखता है।  शब्दों से परे, वह बाली के साथ अपने भाग्य को याद करते हुए, अपने छोटे दिनों की याद दिलाता है।
बरसों पहले, जब वह छोटा था, तब चुलबुल, जिसका असली नाम धाकड़ चंद पांडे था, को एक लड़की ख़ुशी (सई मांजरेकर) से प्यार हो गया, जिसे उसके बाद माखी में एक संभावित दुल्हन माना जाता था। मक्की के हाथ में उसकी एक तस्वीर, और उसकी माँ नैनी देवी (डिंपल कपाड़िया) से कहा, कि वह मक्की के बजाय एक अच्छी फिट होगी;  कुछ दिनों बाद, ख़ुशी के मामा प्रभात और मामी जानकी (मेधा मांजरेकर) धाकड़ और ख़ुशी के बीच मैच के लिए राजी हो गए और दोनों एक-दूसरे को डेट करने लगे।  उसी समय, बाली, एक निर्दयी और हिंसक गुंडे, ख़ुशी पर अपनी नज़रें गड़ाए हुए था और उसके साथ अपने विवाह की व्यवस्था करने लगा।  हालाँकि, जिस क्षण उन्होंने धाकड़ को ख़ुशी के साथ देखा, उन्होंने ख़ुशी और धाकड़ की आंखों के सामने अपने परिवार को मारने का फैसला किया और उसे मौके पर ही लालच दे दिया।  प्रभात और जानकी दोनों मारे गए, और ख़ुशी को मरने के लिए एक चट्टान से फेंक दिया गया।  नतीजतन, ख़ुशी के चाचा हरिया (महेश मांजरेकर) और उनकी बेटी रज्जो, ख़ुशी के दोस्त होने का खुलासा किया, दोनों गहरे प्रभावित हुए;  हरिया शराब के नशे में था, जबकि धाकड़, जो बाली द्वारा फंसाया गया था और मृत्यु के लिए जेल में ज्यादा समय बिताया था, उसे आयुक्त सिंह (शरत सक्सेना) ने हमलावरों से बचाने के बाद लिया था, और खुद को चुलबुल नाम देते हुए एक ईमानदार पुलिस वाले में बदल दिया।  खूशी की याद में, दबंग की घटनाओं को आधार बनाकर।
वर्तमान में, चुलबुल ने इस पूरे प्रकरण को प्रजापति और रज्जो के सामने रख दिया, उसने फैसला किया कि उसके पास पर्याप्त है, और उसे एक बार और अच्छे से अध्याय को बंद करना होगा। इस बीच, एक बीमार-आकर्षित मक्खी को बाली ने चुलबुल के खिलाफ गुमराह करने के लिए गुमराह किया, ताकि एएसपी के पद पर पदोन्नत होने के बाद उसे थप्पड़ मारा जा सके।  कार्रवाई के कारण उसे प्रजापति द्वारा घर से गायब कर दिया जाता है, और वह बाली के साथ सक्रिय रूप से हाथ मिलाता है।  आगामी चुनावों में एक राजनेता और मंत्री बनने के लिए तैयार बाली, बहुत सारे पैसे से भरे ट्रक को लाने की योजना बना रहा है, और इस तरह से माखी और उसके सर्कल में कई अन्य पुलिसकर्मियों को सुविधा के लिए एक आम स्थान पर स्थानांतरित कर दिया जाता है।  परिवहन।  चुलबुल, हालांकि, ट्रक को स्वीकार करता है और बाली के खिलाफ पुलिस बल में खुद मोल लेता है।  बदला लेने के रूप में, बाली को चुलबुल के कई सहयोगियों का अपहरण कर लिया जाता है और क्रूरतापूर्वक मौत के करीब ले जाया जाता है, जब तक कि चुलबुल फिर से टूट जाता है और उन सभी को मुक्त कर देता है, तब भी जब बाली ने मक्की और कुछ विश्वसनीय साथियों को भगाया है।
बाली को जालसाजी की कार्रवाई में फंसाने की कोशिश करते हुए चुलबुल ने गुल्लू की मदद से मंत्री एस.एस.शर्मा और उसके बहनोई का अपहरण कर लिया, और एक कबूलनामा तैयार किया, जिसे वायरल किया गया। बाली ने उसी को नोटिस किया और मक्खी ने उसे ठिकाने की पहचान करने में मदद की।  वहां पहुंचने पर, बाली शर्मा को मार देता है और अपने जीजा को घायल कर देता है;  प्रतिशोध में, वह रज्जो और उसके बेटे पर हमला करने के लिए पहलवानों को भेजता है, लेकिन दोनों को बचाने के लिए चुलबुल समय पर पहुंच जाता है।
कुछ समय बाद, चुलबुल को प्रजापति का फोन आता है, जो उसे बताता है कि रज्जो घर नहीं आया है। इस मामले में बाली के हाथ को देखते हुए, उसने एक खदान पर हमला किया जहां बाली ने रज्जो को पकड़ रखा था, और आश्चर्यजनक रूप से, खुद को, बंधक के रूप में मक्की - माखी हमेशा चुलबुल की तरफ थी और यह बाली को भड़काने के लिए भाइयों द्वारा एक खेल था;  गहन संघर्ष के बाद, चुलबुल ने बाली को मार डाला।
संगीत
फिल्म का संगीत साजिद-वाजिद ने बनाया है, जबकि गीत जलीस शेरवानी, दानिश साबरी, समीर अंजान, साजिद खान और इरफान कमाल ने लिखे हैं।
डोंकरबुडा घरघोडा मण्डल
डोंकरबुडा घरघोडा मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
नूतन ठाकुर
डॉ॰ नूतन ठाकुर (जन्म: ११ जुलाई १९७३) एक सामाजिक कार्यकर्ता, पत्रकार, व लेखिका हैं। वे पूर्व आई.पी.एस. अधिकारी अमिताभ ठाकुर की पत्नी हैं। वे एक अधिवक्ता के साथ सामाजिक एवं राजनैतिक एक्टिविस्ट हैं एवं वर्तमान में अपंजीकृत राजनैतिक दल आजाद अधिकार सेना के साथ सम्बद्ध हैं.
परिचय
नूतन ठाकुर इंस्टिट्यूट फॉर रिसर्च एंड डॉक्यूमेंटेशन इन सोशल साइंस (आई.आर.डी.एस.) नामक सामाजिक संस्था की सचिव व नेशनल आर.टी.आई. फोरम की संरक्षक रही हैं।
वे लखनऊ से आम आदमी पार्टी की सदस्य थी, लेकिन एक स्टिंग ऑपरेशन में कुछ सदस्यों की कथित संलिप्तता को लेकर अप्रसन्नता जताते हुए नवम्बर २०१३ में पार्टी से इस्तीफ़ा दे दिया था।
इन्होने अमिताभ ठाकुर लीव केस नामक पुस्तक लिखा हैं, जो इनके पति अमिताभ ठाकुर के विवादित अवकाश से सम्बंधित हैं।
शरीर सौष्ठव
सौंदर्यबोध के प्रयोजनों के लिए किसी व्यक्ति द्वारा क्रमशः प्रतिरोध व्यायाम का उपयोग करके शरीर मांसलता को नियंत्रित एवं विकसित करना शरीर सौष्ठव (बॉडीबिल्डिंग) कहलाता है। इस गतिविधि में संलग्न व्यक्ति को बॉडी बिल्डर कहा जाता है।
यश दयाल
यश दयाल (जन्म 13 दिसंबर 1997) एक भारतीय क्रिकेटर हैं। उन्होंने 21 सितंबर 2018 को विजय हजारे ट्रॉफी 2018 में उत्तर प्रदेश के लिए अपनी लिस्ट ए की शुरुआत की। उन्होंने 1 नवंबर 2018 को रणजी ट्रॉफी 2018 में उत्तर प्रदेश के लिए प्रथम श्रेणी में पदार्पण किया। उन्होंने 21 फरवरी 2019 को सैयद मुश्ताक अली ट्रॉफी 2018 में उत्तर प्रदेश के लिए अपना ट्वेंटी 20 डेब्यू किया।
सोहिलचक गाँव, मुंगेर (मुंगेर)
सोहिलचक मुंगेर, मुंगेर, बिहार स्थित एक गाँव है।
नरसिंहगुप्त बालादित्य
नरसिंहगुप्त बालादित्य बुद्धगुप्त का उत्तराधिकारी नरसिंहगुप्त बालादित्य हुआ। नरसिंहगुप्त बालादित्य का उत्तराधिकारी कुमारगुप्त तृतीय हुआ।
मानसिक रोगों की सूची
यहाँ मानसिक रोगों की सूची दी हुई है -
बिधौली खेरागढ़ गाँव, खैरागढ़ (आगरा)
बिधौली खेरागढ़ खैरागढ़, आगरा, उत्तर प्रदेश स्थित एक गाँव है।
लदेसिया उर्फ लतफुल्लापुर
लदेसिया उर्फ लतफुल्लापुर भारत के उत्तर प्रदेश राज्य के एटा जिले के अलीगंज प्रखण्ड का एक गाँव है।
हरनाथपुर-बर्नी गाँव, मुंगेर (मुंगेर)
हरनाथपुर-बर्नी मुंगेर, मुंगेर, बिहार स्थित एक गाँव है।
बुद्धगुप्त
यह प्राचीन भारत में तीसरी से पाँचवीं सदी तक शासन करने वाले गुप्त राजवंश का राजा था। इनकी राजधानी पाटलीपुत्र थी जो वर्तमान समय में पटना के रूप में बिहार की राजधानी है।
पुटुकछार धरमजयगढ मण्डल
पुटुकछार धरमजयगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
इटली के खिलाफ जर्मनी क्रिकेट टीम का नीदरलैंड दौरा 2019
जर्मनी क्रिकेट टीम ने मई 2019 में इटली के खिलाफ दो ट्वेंटी-20 अंतरराष्ट्रीय (टी20ई) मैच खेलने के लिए नीदरलैंड का दौरा किया। इटली द्वारा खेला जाने वाला ये पहला टी20ई जुड़नार था, अंतर्राष्ट्रीय क्रिकेट परिषद ने घोषणा की कि 1 जनवरी 2019 के बाद एसोसिएट सदस्यों के बीच खेले जाने वाले सभी मैचों को पूर्ण टी20ई दर्जा प्राप्त होगा। जर्मनी ने बेल्जियम के खिलाफ महीने में अपना पहला आधिकारिक टी20ई मैच खेला था। दोनों मैच 25 मई 2019 को खेले गए थे, जिसमें टीमों ने आईसीसी टी20ई विश्व कप क्वालीफायर 2019 के लिए यूरोपीय क्षेत्रीय क्वालीफाइंग फाइनल टूर्नामेंट के लिए अपनी तैयारी के हिस्से के रूप में फिक्स्चर का उपयोग किया था। दोनों टीमों ने 24 मई 2019 को नीदरलैंड डेवलपमेंट इलेवन की ओर से 20 ओवर का वॉर्म अप मैच खेला। इटली ने टी20ई श्रृंखला 2-0 से जीती।
युक्तिभाष
गणितयुक्तिभाष अथवा युक्तिभाष (യുക്തിഭാഷ) या गणितन्यायसंग्रह मलयालम भाषा में लिखित गणित एवं ज्योतिष का ग्रंथ है। इसकी रचना भारत के गणितज्ञ एवं ज्योतिषाचार्य ज्येष्ठदेव ने सन् १५३० के आसपास की थी। प्राचीन प्रथा से हटकर यह ग्रंथ पद्य के बजाय गद्य में और संस्कृत के बजाय मलयालम में लिखा गया है। इसके अलावा इसमें सिद्धि (proof) भी दी गयी हैं। भारतीय गणितसाहित्य में 'युक्ति' से तात्पर्य सिद्धि या 'प्रूफ' (proof) है।
यह ग्रंथ कैलकुलस का प्रथम ग्रंथ कहलाने का अधिकारी है।
गणितयुक्तिभाष (संस्कृत में)
मलयालम में ज्येष्ठदेव द्वारा रचित 'युक्तिभाष' के अलावा संस्कृत में भी 'युक्तिभाष' नाम से एक गणित-ग्रन्थ विद्यमान है। इसके रचयिता के बारे में कुछ भी पता नहीं है। किन्तु लगता है कि यह मलयालम युक्तिभाष के बाद की रचना है।
संरचना
ग्रन्थ के प्रथम भाग गणित से सम्बन्धित है, जिसमें निम्नलिखित अध्याय हैं-
ग्रन्थ का द्वितीय भाग गणित ज्योतिष से सम्बन्धित है। इसके अन्तर्गत निम्नलिखित अध्याय हैं-
स्टार भारत
स्टार भारत एक भारतीय हिन्दी भाषा का टीवी चैनल है जो स्टार टीवी के स्वामित्व में है।. यह लगभग सभी डीटीएच प्लेटफॉर्म पर उपलब्ध है। यह चैनल पहले लाइफ ओके के नाम से प्रसारित होता था जिसका स्टार भारत के रूप में पुनर्नामकरण किया गया है।
चैनल का इतिहास
स्टार वन एक भारतीय टेलीविजन युवा चैनल था जो मुख्य रूप से मुंबई में स्थित हिंदी मनोरंजन का प्रसारण करता था। यह 1 नवंबर 2004 को लॉन्च किया गया था। एशिया में न्यूज कॉर्पोरेशन के स्टार टीवी नेटवर्क का हिस्सा और फॉक्स इंटरनेशनल चैनल द्वारा दुनिया भर में वितरित किया गया। नवंबर 2006 में, स्टार वन के साथ, स्टार गोल्ड को यूके में स्काई डिजिटल चैनल 829 पर 783 पर जाने से पहले लॉन्च किया गया था, यह उम्मीद थी कि स्टार वन जनवरी 2013 में लॉन्च होने वाले फ्रीव्यू, फ्रीसैट, टॉकटॉक टीवी, वाइटकेबल और स्मॉलवर्ल्ड केबल पर आएगा।
स्टार वन ने 18 दिसंबर 2011 को अपना संचालन बंद कर दिया। इस चैनल को तब लाइफ ओके के रूप में रीब्रांड किया गया था, और 18 दिसंबर 2011 को स्टार नेटवर्क द्वारा लॉन्च किया गया था। प्रतिस्थापन चैनल पर दो लोकप्रिय शो को ले जाने की चर्चाएं थीं, लेकिन ये बात सामने नहीं आई। चैनल 18 दिसंबर 2011 को लॉन्च किया गया था, और दुनिया के कई हिस्सों में वितरित किया जाता है। चैनल ने स्टार इंडिया की जगह अब डिफॉल्ट यूथ-ओरिएंटेड चैनल स्टार वन की जगह ले ली। चैनल ने लाइफ ओके की जगह 28 अगस्त 2017 को एक पहचान परिवर्तन किया। पूरे चैनल का नाम और ब्रांडिंग बदल दी गई है और चैनल को स्टार भारत के नाम से जाना जाता है।
लाइफ ओके ने भारत में अक्टूबर 2012 में उच्च परिभाषा 1080आई चित्र गुणवत्ता और 5.1 डॉल्बी डिजिटल ध्वनि के साथ अपने एचडी संस्करण की शुरुआत की।
चैनल 1 मार्च 2012 को संयुक्त राज्य अमेरिका में लॉन्च किया गया था, हालांकि इसके कार्यक्रमों को इसके लॉन्च से पहले स्टार इंडिया वन पर प्रसारित किया गया था। यूनाइटेड किंगडम और आयरलैंड में, लाइफ ओके भी 28 मई 2012 तक स्टार वन ब्रांड के तहत चला, जब यह स्टार लाइफ ओके बन गया।
9 सितंबर 2012 को, लाइफ ओके के पौराणिक नाटक देवों के देव...महादेव ने 8.27 टीवीआर रिकॉर्ड किया, इसकी उच्चतम टीआरपी 167 थी।
चैनल 28 अगस्त 2017 को ऑफ-एयर हो गया और इसकी जगह स्टार भारत ने ले ली।
कालिका माता मंदिर, पावागढ़
कालिका माता मंदिर भारत के पंचमहाल जिले में पावागढ़ पहाड़ी के शिखर पर स्थित एक हिंदू देवी मंदिर परिसर और तीर्थ केंद्र है। 10वीं या 11वीं शताब्दी में निर्मित मंदिर में देवी की तीन प्रतिमाएँ हैं: केंद्रीय प्रतिमा कालिका माता की है, दाईं ओर काली और बाईं ओर बहुचरा माता हैं। चित्रा अष्टमी को मंदिर परिसर में मेला लगता है जिसमें हजारों श्रद्धालु शामिल होते हैं। यह मंदिर पवित्र शक्तिपीठों में से एक माना जाता है। रज्जुमार्ग द्वारा इस मंदिर तक आसानी से पहुंचा जा सकता है।
भौगोलिक स्थिति
मंदिर तक जाने के लिए सड़क मार्ग से जंगल के बीच से 5 किलोमीटर की दूरी तक बने रास्ते से पहुंचा जा सकता है। यह रास्ता पतई रावल के महल के खंडहरों से होकर गुजरता है। वैकल्पिक रूप से पावागढ़ रज्जुमार्ग से भी पहुंचा जा सकता है, जिसे 1986 में चालू किया गया था।
इतिहास
10वीं-11वीं शताब्दी का कालिका माता क्षेत्र का सबसे पुराना मंदिर है। इस मंदिर के साथ एक पौराणिक कथा जुड़ी हुई है। एक बार नवरात्रि के त्योहार के दौरान मंदिर में गरबा नामक एक पारंपरिक नृत्य का आयोजन किया था, जहां सैकड़ों भक्त एकत्र हुए और देवी की भक्ति में नृत्य किये। ऐसी निस्वार्थ भक्ति को देखकर देवी महाकाली स्वयं एक स्थानीय महिला का वेश बनाकर भक्तों के बीच आईं और उनके साथ नृत्य किया। इस बीच उस राज्य के राजा पतई जयसिंह जो भक्तों के साथ नृत्य कर रहे थे उन्होंने उस महिला को देखा और उसकी सुंदरता पर मोहित हो गए। राजा ने वासना से भरकर उनका हाथ पकड़ लिया और अनुचित प्रस्ताव रखा। देवी ने राजा को तीन बार चेतावनी दी कि वह अपना हाथ छोड़ दे और माफी मांग ले, लेकिन राजा वासना से इतना व्याकुल था कि उसे कुछ भी समझ नहीं आ रहा था। इस प्रकार देवी ने श्राप दे दिया कि उसका साम्राज्य नष्ट हो जायेगा। शीघ्र ही एक मुस्लिम आक्रमणकारी महमूद बेगड़ा ने राज्य पर आक्रमण कर दिया। पतई जयसिंह युद्ध में हार गए और महमूद बेगड़ा द्वारा मारे गए। पावागढ़ की कालिका माता की पूजा भील और कोली आदिवासी लोग करते हैं। मंदिर का वर्णन 15वीं सदी के नाटक गंगादास प्रताप विलासा नाटकम में किया गया है।
अमन हाकिम खान
अमन हाकिम खान (जन्म 23 नवंबर 1996) एक भारतीय क्रिकेटर हैं। उन्होंने अपनी लिस्ट ए की शुरुआत 9 मार्च 2021 को मुंबई में, 2020–21 विजय हजारे ट्रॉफी में की।
कुमुडाबाली
कुमुडाबाली (Kumudabali) भारत के ओड़िशा राज्य के रायगड़ा ज़िले में स्थित एक गाँव है। यहाँ वंशधारा नदी के किनारे शिव जी को समर्पित बलुंकेश्वर शिव मन्दिर है, जहाँ हर सप्ताह में सोमवार को तथा श्रवण के पूरे महीने में भारी संख्या में श्रद्धालु आते हैं।
अशोक डिंडा
अशोक डिंडा एक भारतीय क्रिकेट टीम के खिलाड़ी है जो आमतौर पर दाईनें हाथ से गेंदबाजी करते हैं।
हसननगर-१ गाँव, मुंगेर (मुंगेर)
हसननगर-१ मुंगेर, मुंगेर, बिहार स्थित एक गाँव है।
कठाणा
कठाणा (Kathana) भारत के गुजरात राज्य के आणंद ज़िले की बोरसद तालुका में स्थित एक गाँव है।
मलयपुरम सिंगरावेलु चेट्टियार
उन्होंने 1918 में भारत में पहले ट्रेड यूनियन की स्थापना की। भारत में मई दिवस की शुरूआत करने वाले वे प्रथम नेता थे, जब उन्होंने 1 मई 1923 में मद्रास में इसे आयोजित किया। 1924 में कानपुर षड्यंत्र में शामिल थे और इसके बाद 1925 में कानपुर में ही भारतीय कम्युनिस्ट पार्टी के गठन में उनकी महत्वपूर्ण भूमिका रही और उन्होंने इसके स्थापना सम्मलेन की अध्यक्षता की थी।
सांख्यिकीय भौतिकी
सांख्यिकीय भौतिकी, भौतिकी की वह शाखा है जिसमें भौतिक समस्याओं के समाधान के लिये प्रायिकता सिद्धांत एवं सांख्यिकी का उपयोगकिया जाता है। इसके द्वारा अनेकानेक क्षेत्रों का वर्णन किया जा सकता है जो मूलतः स्टॉकैस्टिक (stochastic) प्रकृति के होते हैं।
रेंगालपालीघरघोडा मण्डल
रेंगालपालीघरघोडा मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
अंतरिक्षयानिकी
'अंतरिक्षयानिकी' (Astronautics), भौतिकी की वह शाखा है जिसमें अंतरिक्ष नौचालान संबंधी सभी यांत्रिक, तकनिकी तथा आयुर्विज्ञान संबंधी समस्याओं का अद्ययन किया जाता है। उदाहरणार्थ- रॉकेट, मिसाइल, कृत्रिम उपग्रह का अध्ययन इसी श्रेणी में आता है।
हसननगर-२ गाँव, मुंगेर (मुंगेर)
हसननगर-२ मुंगेर, मुंगेर, बिहार स्थित एक गाँव है।
जय कृष्ण इन्द्रजी
गाँधीजी की जन्मभूमि पोरबन्दर में सन १८४९ जन्मे और वनस्पति शास्त्र के महान विद्वान का नाम था जयकृष्ण इन्द्रजी ठाकर। स्कूल की आठ आने की फ़ीस ना भर पाने की वजह से अंग्रेजी माध्यम से कक्षा तीन तक ही पढ़ पाये, क्यों कि कक्षा ४ की फ़ीस १ रुपया महीना थी जो कि इन्द्रजी के लिये भर पानी मुश्किल थी।
मात्र कक्षा तीन तक पढ़ पने वाले इन्द्र जी को डॉ भगवान लाल इन्द्रजी का सानिध्य मिलते ही उन्होने इन्द्रजी के अन्दर छुपे विद्वान को पहचान लिया और उन्हीं की मदद से इन्द्र जी वनस्पती शास्त्र के महापंडित बने।
वनस्पति शास्त्र पर इन्द्रजी ने सबसे पहले १९१० में एक गुजराती पुस्तक लिखी जिसका नाम था ” वनस्पति शास्त्र“। इस पुस्तक को देख कर उस समय के अंग्रेज विद्वान चौंक गए और उन्होने इन्द्रजी से इस पुस्तक को अंग्रेजी में लिखने का आग्रह किया तब उनका उत्तर था:
आप अंग्रेज भारत के किसी भी प्रांत में पैदा होने वालि वनस्पति को पहचान सकते हो, हिन्द की वन्स्पति पर पुस्तक भी लिखते हो परन्तु हम हमारे यहाँ पैदा होने वाली वनस्पति को नहीं पहचान पाते हैं; आप जिस पद्दति से दुनियाँ भर की वनस्पति को पहचान लेते हो उसी पद्दति को में अपने देश वासियों को बताना चाहता हुँ अत: मैंने इस पुस्तक को गुजराती में ही लिखने का निश्चय किया है।
७५५ पृष्ठ की और १०रुपये मूल्य की इस पुस्तक में इन्द्र जी ने लगभग ६११ वनस्पतियों का वर्णन, वनस्पति को पहचानने के तरीके साथ ही गुजराती श्लोक और दोहे कविताओं के माध्यम से वनस्पति के उपयोग का विस्तृत वर्णन किया था। इसी पुस्तक को पढ़ कर गांधीजी ने अपने अफ़्रीका वास के दौरान नीम को दवाई के रूप में उपयोग में लिया था। पर अफ़सोस कि अपनी पत्नी के गहने गिरवी रख कर यह पुस्तक प्रकाशित करवाने के बाद भी यह पुस्तक इतनी नहीं बिक पाई। यानि पुस्तक की पहली आवृति बिकने में लगभग १७ वर्ष बीत गये पर इन्द्रजी निराश नहीं हुए और कच्छ के महाराजा के अनुरोध और सहयोग से उन्होने दूसरी पुस्तक लिखी जिसका नाम था “कच्छ नी जड़ी बूट्टियों“। इस पुस्तक में इन्द्रजी ने लगभग १०० जड़ी बूटीयों का सचित्र परिचय दिया था। उस जमाने में वनस्पति शास्त्र की पुस्तकों को साहित्य की श्रेणी में नहीं रखा जाता था (अब भी नहीं रखा जाता है) इस वजह से यह पुस्तक भी इतनी प्रसिद्ध नहीं हो पाई, परन्तु बनारस हिन्दू विश्व विध्यालय के महामना पं मदन मोहन मालवीय ने इन्द्र जी को निमंत्रण दिया कि वे काशी आवें और वनस्पति शास्त्र में सहाय़ता करें।
” मैं बड़ा अहसान मानूंगा यदि आप कृपाकर यहाँ आवें और विद्वानों की मंडली में काशी वास का सुख अनुभव करें और आयुर्वेद के उद्धार और उन्नति में सहायता पहुँचाने के लिये वनस्पति वनBotenical Garden बनाने में संमति और सहायता दें।
परन्तु वृद्धावस्था की वजह से इन्द्रजी, पं मदन मोहन मालवीय का प्रस्ताव स्वीकार नहीं सके और उन्होने लिखा:
'''“अब यह शरीर ७६ वर्ष का जीर्ण हुआ है, कर्ण बधिर हुआ है, मुंह में एक दाँत शेष रहा है। बरसों तक जंगल में भटकने से अब कमर भी अकड़ रही है…. दीपोत्सव के बाद स्वास्थय होगा तो एक समय बनारस विश्वविद्यालय के आयुर्वेदिक विभाग में वनस्पति वन के दर्शन कर कृतार्थ होउंगा।'''
परन्तु जयकृष्ण इन्द्रजी काशी नहीं जा पाये और सन १९२९ में लगभग ८० वर्ष की उम्र में उनका निधन हो गया।
रनपुरा जिला
रनपुरा जिला (রংপুর জেলা) बांग्लादेश के उत्तर अंचल के राजशाही विभाग का एक प्रशासनिक अंचल है।
नसवार
नसवार (نسوار;, सिरिलिक लिपि: насвар), जिसे नस (ناس; нас) या नसवय (نسوای; насвай) भी कहा जाता है, एक नम, तंबाकू की पाउडर सुंघनी होती है, जिसे ज्यादातर अफ़ग़ानिस्तान, पाकिस्तान, भारत, ईरान, कज़ाख़िस्तान, किर्गिज़स्तान, रूस, ताजिकिस्तान, तुर्कमेनिस्तान और उज़्बेकिस्तान में भस्म के रूप में सुंघा जाता है। नसवार को लंबे समय तक, निचले होंठ के अन्दर या गाल के अंदर मुंह के तल में रखा जाता है। यह डीपिंग तम्बाकू और स्नस के समान होती है।
इतिहास
1493-1496 के दौरान अमेरिका में कोलंबस की दूसरी यात्रा के बाद रेमन पेन नामक एक स्पेनिश भिक्षु द्वारा नसवार को पश्चिमी यूरोप में लाया गया था। 1561 में, पुर्तगाल के लिस्बन में फ्रांसीसी राजदूत जीन निकोट ने कैथरीन डी 'मेडिसी को अपने बेटे के लगातार माइग्रेन का इलाज करने के लिए नसवार भेजा था।
विशेषताएँ
नासवार के दो रूप में उपयोग में लाया जाता हैं; पाउडर, और चूने के साथ मिलाकर एक पेस्ट के रूप में। इसकी एक बहुत ही तीखी और शक्तिशाली गंध होती है, जो तटीय घास की एक ताजा बेल के समान होती है, और इसमें एक कसैला स्वाद देता है, जब यह लार के साथ मिश्रित होता है। सेवन के बाद 5 मिनट के भीतर निकोटीन का प्रभाव हो सकता है, आंतरिक होंठ और जीभ पर थोड़ी जलन भी पैदा करता है।
उत्पादन
सूरज और गर्मी से सूखे तंबाकू के पत्ते, चूना, पेड़ की छाल का राख और स्वाद और रंग को एक साथ मिलाया जाता है। पानी डाला कर मिश्रण का पेस्ट बना कर उन्हें गोलियों का आकार दिया जाता है।